Príloha č. 4 súťažných podkladov

**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk:**

**Celková cena za dodanie požadovaného predmetu zákazky vyjadrená v EUR bez DPH**

Jediným kritériom na vyhodnotenie ponúk, **pre každú časť samostatne**, je najnižšia navrhovaná celková cena za dodanie požadovaného predmetu zákazky vyjadrená v EUR bez DPH (ďalej len „cena“) podľa opisu predmetu zákazky (príloha č. 1) týchto súťažných podkladov uvedená v ponuke uchádzača podľa prílohy č. 3 týchto súťažných podkladov. Všetky ceny uvedené v ponuke uchádzača pre každú časť samostatne podľa prílohy č. 3 týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria:**

Systém EKS automatizovane označí v každej časti ponuku s najnižšou celkovou cenou za dodanie požadovaného predmetu zákazky vyjadrenú v EUR bez DPH za prvú, ponuku s druhou najnižšou cenou za druhú, ponuku s tretou najnižšou cenou za tretiu, atď. Ponuku uchádzača, ktorú systém EKS automatizovane vyhodnotil podľa predmetného kritéria za prvú, t.j. úspešnú ponuku odporučí komisia na vyhodnotenie ponúk, v konkrétnej časti, verejnému obstarávateľovi prijať.

V prípade rovnosti celkovej ceny po uplatnení kritéria na vyhodnotenie ponúk bude rozhodujúcim kritériom:

Pre časť 1: - Spektrálne rozlíšenie FTIR spektrometra v cm-1, nastaviteľné v rozsahu minimálne 64 - 0,3 cm-1

Pri rovnosti celkovej ceny je rozhodujúce, kto bude mať lepšie spektrálne rozlíšenie FTIR spektrometra v cm-1.

Pre časť 2: - Spektrálne rozlíšenie disperzného Ramanovho mikroskopu v cm-1 - FWHM (Full width at half maximum) v celom spektrálnom rozsahu. Pri rovnosti celkovej ceny je rozhodujúce, kto bude mať lepšie spektrálne rozlíšenie disperzného Ramanovho mikroskopu v cm-1.

Pre časť 3: - Záruka na všetky dodané komponenty. Pri rovnosti celkovej ceny je rozhodujúce, kto bude mať dlhšiu záruku na všetky dodané komponenty.